 Weftiga oo ka ambabaxay magaalada Caynabo ee xarunta Gobolka Saraar oo ay u hoydeen xalay, waxa dhammaan magaalooyinka u dhexeeya Caynaba ilaa Laascaanood ku qaabilay kumanaan dadweyne ah oo lulayey caleemo qoyan iyo astaanta xisbiga, kuwaas oo muujiyey sida ay ula dhacsan yihiin xisbiga, murrashixiisa madaxweyne iyo weliba waxqabadka ay dalka ka hirgelisay xukuumadda KULMIYE, waxaanna Guddoomiyaha iyo madaxda kale ee wehelinaysaa ay dadweynahan kala hadleen fagaarayaal kala duwan oo ay si weyn ugaga mahadceliyeen taageerada iyo gacaltooyada ay u muujiyeen. 